Врз основа на член 22 став 1 точка 2 од Законот за локална самоуправа („Службен весник на РМ“ бр.5/02) член 16 став 1 точка 2 од Статутот на Општина Битола („Службен гласник на Општина Битола“ бр.10/05,17/08,8/19,14/20,19/20 и 5/21), Програмата (Р1) - ЗАШТИТА НА ЖИВОТНАТА СРЕДИНА на Општина Битола за 2023 година („Службен гласник на Општина Битола” бр.16/2022) и Записник од седницата на Комисија за човекова средина од бр.0920-72/2 16.06.2023 година а со цел остварување на целите и имплементацијата на активностите предвидени со Проектот „Енергетски ефикасни домови”, Општина Битола објавува:

 ЈАВЕН ПОВИК

за субвенционирање и поддршка на станбени згради за колективно домување со проектот „Енергетски ефикасни домови“ во Општина Битола

Субвеционирањето и поддршката ќе се врши со средства од Буџетот на Општина Битола за 2023 година од Програмата (Р1)- ЗАШТИТА НА ЖИВОТНАТА СРЕДИНА, наменети за инвестиции во енергетска ефикасност на станбените згради за колективно домување, а врз основа на критериумите дадени во овој Јавен повик.

**1. Предмет на Јавниот повик** е субвенционирањето и поддршката на заедниците на сопственици или овластени управители на станбени згради за колективно домување во Општина Битола за инвестиции со мерки за енергетска ефикасност во заедничките делови на зградите за колективно домување во делот на:

- Инвестирање во енергетска обнова на колективните станбени згради

1.1 Вкупниот буџет кој е планиран за овој Јавен повик врз основа на Програмата (Р1) - ЗАШТИТА НА ЖИВОТНАТА СРЕДИНА на Општина Битола за 2023 година е во висина од 3.125.000,00 денари.

1.2 Субвенционирањето ќе биде поддржано со финансиски средства од Буџетот на Општина Битола согласно горенаведената Програма (Р1) - ЗАШТИТА НА ЖИВОТНАТА СРЕДИНА на Општина Битола за 2023 година во висина од 30%, но не повеќе од 750.000,00 денари од вкупниот износ на вредноста на инвестицијата за секоја одобрена апликација.

**2. Право на учество на Јавниот повик**

Право на учество за субвенционирање и поддршка имаат станбените згради за колективно домување кои целосно ќе ги исполнат следните услови :

* 1. Станбените заедници за колективно домување да бидат постари од 30 години и да достават Изјава за старост на колективниот станбен објект, дадена и потпишана од овластено лице за застапување.
* Предност ќе имаат оние колективни домувања кои формираат целина.
	1. Да имаат донесено Одлука за учество во проектот „Енергетско ефикасни домови” со мерки за ЕЕ за делови со заедничка сопственост на фасада и кров од станбените згради за колективно домување.

Појаснување: Одлуката се смета за усвоена доколку истите своерачно ги потпишале 50% плус 1 сопственик од вкупниот број на сопственици на посебните делови на колективниот станбен објект.

* Одлуките се доставуваат во оригинален примерок или нотарски заверена копија.
* Одлука од Заедницата на станари или преку овластен Управител за реновирање на зградата за колективно домување односно воведување на мерки за енергетска ефикасност.
	1. Станбената заедница потребно е да биде евидентирана во Регистарот на станбени згради при Општина Битола и да нема долгови, Комисијата задолжена за разгледување на пристигнатите апликации ќе врши увид во истата.
	2. Kритериуми и бодирање на потенцијалните корисници за субвенционирање:

|  |  |  |  |  |
| --- | --- | --- | --- | --- |
|  |  | бодирање | Минимални бодови | Максимални бодови |
| 1 | 100% учество на станарите |  | 50 | 150 |
|  |  | 51% - 60% | 70 бодови |
|  |  | 61% - 70% | 90 бодови |
|  |  | 71% - 80% | 110 бодови |
|  |  | 81% - 90% | 130 бодови |
|  |  | 90% - 100% | 150 бодови |
| 2 | Старост на зградата |  | 10 | 40 |
|  |  | 31 - 40години | 10 бодови |
|  |  | 41 - 50 години | 20 бодови |
|  |  | 51 - 60 години | 30 бодови |
|  |  | Над 60 години | 40 бодови |
| 3 | Местоположба/локација |  | 5 | 15 |
|  |  | Надвор од заштитени зони од старо градско јадро | 5 бодови |
|  |  | Во контактни зони од старо градско јадро | 10 бодови |
|  |  | Во урбани комплекси од старо градско јадро | 15 бодови |
| 4 | Број на станови |  | 5 | 20 |
|  |  | до 10 станови | 5 бодови |
|  |  | од 11 до 20 станови | 10 бодови |
|  |  | од 21 до 30 станови | 15 бодови |
|  |  | над 30 станови | 20 бодови |
| 5 | Површина на фасада |  | 5 | 15 |
|  |  | до 500 м² | 5 бодови |
|  |  | од 500 м² - 1000 м² | 10 бодови |
|  |  | над 1000 м² | 15 бодови |
| 6 | Заменета дограма |  | 5 | 20 |
|  |  | До 30% | 5 бодови |
|  |  | Од 31% - 50% | 10 бодови |
|  |  | Од 51% - 70% | 15 бодови |
|  |  | Од 71% - 100% | 20 бодови |
| 7 | Заменета кров |  | 5 | 15 |
|  |  | Кров без интервенции |  | 5 бодови |
|  |  | Делумно заменет кров |  | 10 бодови |
|  |  | Целосно заменет кров |  | 15 бодови |
|  |  |  |  |  |
|  | Вкупно бодови | 85 (мин) | 275 (макс) |

**3. Потребни документи за аплицирање/пријавување**

3.1 Пополнета апликација – образец потпишан/а од претседателот на заедницата на сопственици или управителот.

**3.2 Изјава за старост на колективниот станбен објект, дадена и потпишана од овластено лице за застапување.**

**3.3 Листа со потписи на сопствениците на станбените заедници за учество во проектот.**

**3.4 Станбената заедница потребно е да биде евидентирана во Регистарот на станбени згради при Општина Битола, Комисијата задолжена за разгледување на пристигнатите апликации ќе врши увид во истата.**

3.5 Решение од Централниот регистар за Заедници на сопствениците или Договор со Управители.

3.6 Доказ за сопственост (имотен/и лист/ови) не постари од 6 месеци.

3.7 Заедницата на сопственици да има донесено Одлука дека сопствениците на посебните делови се согласни да се изработи енергетска ефикасна фасада.

3.8 Годишен финансиски извештај, со кој ќе се докаже дека не постојат неисплатени обврски кон општината или станбениот сервис.

3.9 Исполнети првите 3 услови од точка 2 од Јавниот повик.

3.10 Проектна документација (може да се поднесе до 29.09.2023 година согласно рокот пропишан во точка 4.4 од овој Јавен повик)

**4. Начин и рок на доставување на пријавите (обврски на апликантот)**

Јавниот повик ќе се одвива во фази и тоа:

4.1 Фаза I : Апликацијата за проектот „Енергетски ефиксни домови“ во Општина Битола може да се подигне во Архивата на Општина Битола или од официјалната страна на Општина Битола ([www.bitola.gov.mk](http://www.bitola.gov.mk)). Рокот за поднесување на апликациите по Јавниот повик ќе трае 15 работни денови од денот на објавување на веб страната на Општина Битола и на огласна табла во општината, односно од 21.06.2023 год. до 12.07.2023 год.

4.2 Апликациите потребно е да се достават до Општина Битола преку пошта на адреса: ул.„Бул.1ви Мај” бр.61, 7000 Битола или лично до aрхивата на Општина Битола согласно рокот пропишан во овој Јавен повик заклучно со 12.07.2023 год. до 15:30 часот, со назнака: „Јавен повик за субвенционирање и поддршка на проектот Енергетски ефикасни домови во Општина Битола.”

4.3 Неуредните апликации кои содржат нецелосни податоци и некомплетна документација, како и оние кои нема да бидат доставени во наведениот рок, нема да се разгледуваат.

4.4 Фаза III: Крајниот рок за доставување на проектната документација е со рок за поднесување до 29.09.2023 година до 15:30 часот.

Дополнителни информации може да се добијат на телефон 047/208-317.

**5. Постапката по Јавниот повик** ќе ја спроведе Комисија формирана од Градоначалникот на Општина Битола, која што по собирањето на доставените апликации ќе состави листа на станбените згради за колективно домување кои ги исполниле сите услови и истата ќе ја предложи до Градоначалникот за исплата.

5.1 Фаза II: Листата на потенцијалните добитници на субвенција за енергетско ефикасни фасади на станбени згради за колективно домување кои ги исполниле условите ќе биде објавена на официјалната вебстрана на Општина Битола по разгледување на доставените апликации.

**5.2 Економскиот оператор треба да ја обезбеди целокупната документација согласно Законот за градење за поставување на енергетско ефикасната фасада после објавување на листата на рангираните станбени згради кои ги исполнале условите за да го оствари правото на субвенција.**

 **5.3** Фаза IV: По комплетирање на апликацијата со проектната документација согласно рокот наведен во точка 4.4 од овој Јавен повик (до 29.09.2023год.), Градоначалникот на Општина Битола ќе донесе Решение за избор на добитници на субвенција за поставување на енергетско ефикасни фасади на станбени згради за колективно домување.

 5.4 По донесувањето на Решението до страна на Градоначалникот на Општина Битола, во рок од 5 дена Општина Битола склучува договор со добитниците на субвенција каде детално ќе бидат пропишани правата и обврските помеѓу двете страни како и начинот на исплата на субвенцијата во износ пропишан во точка 1 од овој Јавен повик.

**6. Начин на остварување на право на надоместок**

 **6.1** По потпишувањето на Договорот, Општина Битола се обврзува да исплати 2/3 од износот на доделената субвенција на правното лице – Управител на станбената зграда или пак Заедницата на сопственици, додека пак преостанатиот дел односно 1/3 ќе се исплати по завршување на реконструкцијата на објектот, односно по спроведување на надзорот од субјект кој ги исполнува законските услови за вршење на таква дејност ангажиран и финансиран од страна на Управителот на станбенaтa зграда/Заедницата на сопственици.

 6.2 Рокот за изведување на реконстукцијата е до 01.12.2024 година.

Дополнителните права и обврски се содржани во договорот кој е во прилог на овој Јавен повик.

 Опшина Битола

 Градоначалник

 \_\_\_\_\_\_\_\_\_\_\_\_\_\_\_

 Тони Коњановски

Бр.0920-70/1

21.06.2023